Coba jelasin Kerjaya dari Gregg Sulkin dalam bahasa melayu dong

Sulkin membuat penampilan sulungnya dalam siri mini Doctor Zhivago 2002. Beliau kemudiannya membintangi komedi Sixty Six,  sebagai Bernie Rubens, bersama Helena Bonham Carter, Eddie Marsan dan Catherine Tate .  Sulkin juga memainkan watak sebagai JJ dalam komedi Disney Channel, As the Bell Rings,   serta muncul dalam rancangan sci-fi kanak-kanak CBBC The Sarah Jane Adventures (spin-off bagi Doctor Who ), selain memainkan watak Adam dalam siri 3 dua-episod cerita The Mad Woman in the Attic .

Sulkin menjadi sebahagian daripada Pass the Plate Disney Channel sebagai Gregg dari UK. Beliau mempunyai peranan tetamu berulang dalam siri Disney Channel Wizards of Waverly Place, di mana beliau memegang watak Alex Mason Greyback dan mengulangi wataknya sebanyak 4 episod pada musim ketiga dan kembali ke siri itu pada musim keempat,  dan hingga ke penamatnya.  Sulkin juga telah mendapat peranan dalam thriller The Heavy .

Pada tahun 2010, beliau telah ke New Zealand untuk melakukan penggambaran Disney Channel Original Mobie Avalon High, yang ditayangkan pada 12 November 2010.   Dalam temu bual dengan Kyle Martino, yang disiarkan di Soccer Talk Live di Fox Soccer Channel di AS, Sulkin mengumumkan bahawa beliau adalah peminat Arsenal . Sulkin menyertai Friends for Change Games dan berada di Pasukan Kuning.  Beliau mengulangi peranannya sebagai Mason Greyback dalam The Wizards Return: Alex vs. Alex yang ditayangkan di Disney Channel pada Mac 2013.

Pada tahun 2012, Sulkin membintangi siri drama remaja Amerika Pretty Little Liars sebagai watak yang berulang, Wesley Fitzgerald, abang kepada Ezra Fitz. Pada Februari 2013, diumumkan bahawa Sulkin akan memainkan watak Julian Fineman dalam adaptasi televisyen FOX untuk novel dewasa muda Lauren Oliver, Delirium . Pada 8 Mei, dilaporkan bahawa Fox telah memutuskan untuk tidak mengambil Delirium .  Dari 2014 hingga 2016, Sulkin membintangi komedi MTV Faking It . Sulkin memegang watak sebagai Liam Booker. Sulkin mengalahkan Victoria Justice pada episod Spike 's Lip Sync Battle pada 30 Julai 2015, di mana beliau mempersembahkan " I Believe in a Thing Called Love " oleh The Darkness sebelum memakai rambut palsu dan tidak berbaju untuk mempersembahkan " Milkshake " Kelis .

Sulkin membintangi watak utama Sam Fuller dalam filem ngeri seram Don't Hang Up yang ditayangkan di pawagam pada 10 Februari 2017.

Sulkin juga memainkan Chase Stein dalam Runaways, sebuah siri Hulu yang berlatarkan Marvel Cinematic Universe .